বাংলাদেশের ইতিহাস, ঐতিহ্য ও শিক্ষার্থীদের পাঠ্যপুস্তকের সঙ্গে মিল রেখে বিএড-এর (ব্যাচেলর অব এডুকেশন) জন্য বিশেষজ্ঞদের তৈরি করা ২২টি নতুন পাণ্ডুলিপির অনুমোদন দিয়েছে শিক্ষা মন্ত্রণালয়। মঙ্গলবার সকালে মন্ত্রণালয়ের সভাকক্ষে শিক্ষামন্ত্রীর সভাপতিত্বে উচ্চপর্যায়ের এক সভায় এ সিদ্ধান্ত হয়েছে। একই সঙ্গে মন্ত্রী জাতীয় শিক্ষক শিক্ষা কাউন্সিলকে (এনটিইসি) দ্রুত আইনের খসড়া তৈরির নির্দেশনা দিয়েছেন বলে সভা সূত্রে জানা গেছে।